Roodepoort-kaping: Seun se herstel ‘ongelooflik’Eugene by Damian in die hospitaal. Foto: Verskaf Alan Bright, Marilize se swaer en woordvoerder van die familie, het gesê dit gaan baie beter met Damian. “Sy pa, Eugene, het by hom gekuier. Hy is steeds in die hoësorgeenheid, maar sy toestand is nie meer kritiek nie. Hy is van die ventilator afgehaal en die toestel wat die drukking op sy brein gemeet het, is ook verwyder. Sy herstel is ongelooflik.” Volgens Bright is Marilize intussen ook steeds in die hoësorgeenheid, maar is sy na die deel van die saal geskuif waar sy nie meer as kritiek beskou word nie. “Sy beweeg elke dag ŉ bietjie meer, maar sy is steeds in baie pyn. Eugene is gelukkig met haar vordering.” Abigail sterk intussen steeds by die huis aan. Eugene saam met Abigail en Martinique. Foto: Verskaf Lees alle vorige berigte oor die Bright-gesin op Maroela Media.